Cantata BWV 10
MEINE SEEL ERHEBT DEN HERREN
Festo Purificationis Mariae (2 de juliol)
Estrenada: 2 de juliol de 1724
Text: Anònim, Basat en el Magnificat alemany

1. COR
La meva ànima glorifica el Senyor
I el meu esperit s'alegra en Déu, mon Salvador,
Car ha vist la humilitat de la seva Serventa.
Així, d'ara endavant serà enaltida
Per totes les Generacions.
***
2. ÀRIA (Soprano)
Senyor! Tu que ets fort i poderós!
Déu! El nom del qual és Sant!
Meravelloses són les teves obres!
Tu has posat la mirada en mi, pobre serventa,
I m'has atorgat tantes benaurances
Que no les puc ni enumerar!
***
3. RECITATIU (Tenor)
La bondat i fidelitat de l'Altissim
Es renoven cada matí,
I duren eternament
Per aquells que, aquí baix,
Esperen el seu favor
I li observen respecte i confiança.
El seu Braç, en canvi
S'aplica amb força implacable
A aquells que resten indiferents
A la Fe i la Caritat.
Als individus Buits, Vans i Cecs,
Als subjectes orgullosos i arrogants
La seva Mà els dispersa
Talment fa el vent amb la palla.
***
4. ÀRIA (Baix)
Déu destrona els poderosos
I els precipita al mar sulfurós.
Déu eleva els humils
I els converteix en estels.
Déu desposseeix els opulents
I als famolencs colga de tants béns
Que neden entre riquesa i abundància
En el seu mar de caritat.
***
5. DUETTO - CORAL (Alt, Tenor)
Ell pensa en la misericòrdia
I ajuda Israel, el seu Servent.
***
6. RECITATIU (Tenor)
Allò que Déu va dir i prometre
Als nostres pares
Ho realitza ara amb obres i fets.
Allò que Déu prometé i jurà a Abraham
Quan visità la seva tenda
S'acomplí arribat el moment:
La seva progènie es multiplicà
Talment la sorra del mar
I els estels del firmament.
El Salvador veié la llum,
La Paraula eterna es feu carn,
Per deslliurar a la humanitat
De la mort i de tots els mals
I de la influència de Satanàs
A través únicament de l'Amor.
Així és que la Paraula de Déu
Plena és de Gràcia i de Veritat.
***
7. CORAL
Honor i Gloria al Pare, al Fill i a l'Esperit Sant.
Tal com fou al principi, i ara i sempre,
Pels segles dels segles, Amén!
Traduïda per Josep-Miquel Serra.
CataBach.com
La pàgina en català de JS Bach